3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์

ผลิตภัณฑ์ของบริษัทฯ
และบริษัทย่อยเป็นลักษณะกึ่งสำเร็จรูปที่ผู้ใช้ต้องนำไปเข้ากระบวนการผลิตเป็นสินค้าสำเร็จรูปเพื่อนำออกจำหน่าย
ตัวอย่างเช่น ผลิตภัณฑ์หนังเทียมที่มีหรือไม่มีชั้นฟองน้ำที่ผู้ใช้จะนำไปทำเป็นเบาะรถยนต์
แผงประตูรถยนต์ เฟอร์นิเจอร์ รองเท้ากีฬา กระเป๋า เข็มขัด ฯลฯ

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

ปัจจุบันทั้งบริษัทฯ
และบริษัทย่อยยังคงได้รับการส่งเสริมการลงทุนจากคณะกรรมการส่งเสริมการลงทุน (BOI)
ในโครงการต่อไปนี้ :-

  บริษัทฯ โครงการผลิต PVC Leather และ PVC Sheet ในขนาดการผลิตประมาณ 5,000
  ตันต่อปี โดยต้องส่งผลิตภัณฑ์ที่ผลิตออกไปจำหน่ายต่างประเทศ ในแต่ละปีมีมูลค่า FOB
  ไม่น้อยกว่าร้อยละ 90 ของมูลค่ายอดขาย และต้องส่งออกทางตรงไม่น้อยกว่าร้อยละ 60

สิทธิประโยชน์ที่ได้รับจากบัตรส่งเสริมการลงทุนที่ยังใช้ได้ในปัจจุบัน :-

1. ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

 ปีที่สิ้นสุดการได้รับสิทธิ - สิ้นสุดเมื่อบริษัทฯ ยกเลิกโครงการ - 

2. ได้รับอนุญาตให้ขยายเวลานำเข้าแม่พิมพ์

ปีที่สิ้นสุดการได้รับสิทธิ - 31 ธันวาคม 2544 - 

3. ได้รับยกเว้นอากรขาเข้าและภาษีมูลค่าเพิ่มสำหรับวัตถุดิบ
ยกเว้นอากรขาเข้าสำหรับวัสดุจำเป็นที่ต้องนำเข้าจากต่างประเทศ
เพื่อใช้ในการผลิตเพื่อการส่งออกเป็นระยะเวลา 2 ปี นำแต่วันนำเข้าครั้งแรก

ปีที่สิ้นสุดการได้รับสิทธิ - 13 กรกฎาคม 2544 - 

ข้อจำกัดการประกอบธุรกิจ เช่นโควตา - ไม่มี -

บริษัทย่อย ได้รับการส่งเสริมการลงทุนในโครงการผลิต PVC Film and Sheet
ในขนาดการผลิตประมาณ 9,600 ตันต่อปี โดยส่งผลิตภัณฑ์แผ่นพลาสติก PVC ชนิด Rigid และ
Semi – Rigid ออกไปจำหน่ายต่างประเทศ ไม่น้อยกว่าร้อยละ 80 ของมูลค่ายอดขาย
ส่วนผลิตภัณฑ์แผ่นพลาสติก PVCชนิดอื่นต้องส่งออกไปจำหน่ายต่างประเทศ ไม่น้อยกว่าร้อยละ 90
ของมูลค่ายอดขาย

สิทธิประโยชน์ที่ได้รับจากบัตรส่งเสริมการลงทุน :-

สิทธิประโยชน์ที่ได้รับจากบัตรส่งเสริมการลงทุนในปัจจุบันไม่มีแล้ว
แต่หากบริษัทย่อยประสงค์จะนำเข้าแม่พิมพ์และวัตถุดิบ ก็สามารถยื่นขอขยายระยะเวลาได้

ข้อจำกัดการประกอบธุรกิจ เช่นโควตา - ไม่มี -

  บริษัทร่วม
  ไม่ได้ขอรับการส่งเสริมการลงทุนและไม่มีระบบโควตาเป็นข้อจำกัดต่อการประกอบธุรกิจ

3.2 การตลาดและภาวะการแข่งขัน

นโยบายการตลาดของบริษัทฯ และบริษัทย่อยเป็นนโยบายเดียวกันกล่าวคือ
ไม่แข่งขันทางด้านราคากับคู่แข่ง
แต่จะให้ความสำคัญกับการพัฒนาคุณภาพสินค้าอย่างต่อเนื่องและการให้บริการที่ดีแก่ลูกค้าทั้งก่อนและหลังการขาย
รวมทั้งให้ความสำคัญต่อการวิจัยและพัฒนาผลิตภัณฑ์ เพื่อรองรับการเปลี่ยนแปลงของตลาดในอนาคต
ซึ่งนโยบายดังกล่าวสอดคล้องกับนโยบายคุณภาพของบริษัทฯ คือ “คุณภาพมาตรฐาน บริการประทับใจ
ก้าวไกลพัฒนา” นอกจากนี้ คุณภาพสินค้าของบริษัทฯ และ บริษัทย่อย
ยังได้รับการรับรองระบบการจัดการคุณภาพ ISO9002
ซึ่งย่อมจะทำให้ลูกค้าไว้วางใจในผลิตภัณฑ์ของบริษัทฯ และบริษัทย่อยมากขึ้น

1.  กลุ่มลูกค้าเป้าหมายของบริษัทฯ และช่องทางการจำหน่าย

เนื่องจากผลิตภัณฑ์ของบริษัทฯ เป็นสินค้าขั้นกลาง
กลุ่มลูกค้าเป้าหมายจึงเป็นกลุ่มอุตสาหกรรมการผลิตที่ต้องใช้ผลิตภัณฑ์พลาสติกกึ่งสำเร็จรูปเป็นวัตถุดิบในการผลิตสินค้าขั้นปลาย
ได้แก่ กลุ่มอุตสาหกรรมรถยนต์ อุตสาหกรรมรองเท้ากีฬา
อุตสาหกรรมเฟอร์นิเจอร์และเครื่องใช้ต่างๆ ในครัวเรือน อุตสาหกรรมบรรจุภัณฑ์และหีบห่อ
อุตสาหกรรมการผลิตเครื่องเขียนและเครื่องใช้สำนักงาน
งานด้านเกษตรกรรมตลอดจนอุตสาหกรรมการก่อสร้าง เป็นต้น

ช่องทางการจำหน่ายของบริษัทฯ ในปี 2543 แยกเป็นดังนี้ :-

  - ในประเทศ : ต่างประเทศ 68 : 32

-   ในประเทศ 648.87 ล้านบาท แยกเป็น :-

  - ขายตรง 66 %

  - พ่อค้าคนกลาง 34 %

  - ต่างประเทศ 219.45 ล้านบาท แยกเป็น :-

  1. เวียดนาม 28 %

  2. อินโดนีเซีย 21 %

  3. จีน 10 %

  4. ไต้หวัน 7 %

  5. ศรีลังกา 5 %

  6. อื่นๆ 29 %

  100 %

1.  กลุ่มลูกค้าเป้าหมายของบริษัทย่อย และช่องทางการจำหน่าย

กลุ่มลูกค้าเป้าหมายของบริษัทย่อย ได้แก่ อุตสาหกรรมบรรจุภัณฑ์และหีบห่อ อุตสาหกรรม
การผลิตอุปกรณ์เครื่องเขียนและเครื่องใช้สำนักงาน การทำต้นคริสต์มาส ฯลฯ

ช่องทางการจำหน่ายของบริษัทย่อยในปี 2543 แยกได้เป็น :-

  - ในประเทศ : ต่างประเทศ 86 : 14

  - ในประเทศ 321.96 ล้านบาท แยกเป็น :-

  - ขายตรง 60 %

  - พ่อค้าคนกลาง 40 %

  - ต่างประเทศ 52.20 ล้านบาท แยกเป็น :-

1. ฮ่องกง 43 %

2. เม็กซิโก 17 %

3. มาเลเซีย 13 %

  4. ปากีสถาน 13 %

5. อาร์เจนติน่า 7 %

6. อื่นๆ 7 %

100 %

2.  ภาวะการแข่งขัน

ลักษณะผลิตภัณฑ์ของบริษัทฯ และบริษัทย่อย จัดเป็นผลิตภัณฑ์พลาสติกกึ่งสำเร็จรูป
ซึ่งแนวโน้มโดยรวมในปี 2543 ยังมีการแข่งขันที่รุนแรงอย่างต่อเนื่อง ทั้งนี้เนื่องจาก
ผู้ประกอบการในผลิตภัณฑ์ดังกล่าว
ยังมีกำลังการผลิตส่วนเกินเหลืออยู่เป็นจำนวนมากไม่สอดคล้องกับปริมาณความต้องการที่มีแนวโน้มลดลง
เนื่องจากภาวะถดถอยทางเศรษฐกิจที่เกิดขึ้นภายในประเทศและที่กำลังจะเกิดขึ้นใน ต่างประทศ
ยกเว้นกลุ่มอุตสาหกรรมรถยนต์ที่ยังมีแนวโน้มเติบโตอย่างต่อเนื่อง
ส่งผลดีให้กับกลุ่มผลิตภัณฑ์หนังเทียมและสินค้าต่อเนื่อง ซึ่งจะเห็นได้จากโครงสร้างรายได้ของบริษัทฯ
ในปี 2543 ในส่วนที่เป็นสินค้าหนังเทียมและยางปูพื้นรถยนต์ที่มียอดจำหน่ายสูงขึ้น

ภาวะการแข่งขันสูงดังกล่าว
จะยังคงเป็นอยู่อย่างต่อเนื่องตราบใดที่ผู้ประกอบการยังมีกำลังการผลิตส่วนเกินอยู่
โดยที่ผู้ประกอบการในอุตสาหกรรมพลาสติกกึ่งสำเร็จรูปมีอยู่ด้วยกันมากราย
แต่ศักยภาพในการแข่งขันของบริษัทฯ ยังจัดอยู่ในอันดับต้นๆ ทั้งนี้เนื่องจาก บริษัทฯ
ยังคงมีการปรับปรุงดูแลรักษาเครื่องจักรอย่างสม่ำเสมอ
กอร์ปกับมีเครื่องจักรที่ผลิตจากประเทศชั้นนำของโลก มีเทคโนโลยีการผลิตที่ทันสมัย
จึงทำให้คุณภาพผลิตภัณฑ์ของบริษัทฯ มีความสม่ำเสมอเป็นที่ไว้วางใจของผู้บริโภค

4.  การจัดหาผลิตภัณฑ์

1.  กำลังการผลิต

+---------------------------------------+---------------+--------------+
|                                       | บริษัทฯ         | บริษัทย่อย      |
+---------------------------------------+---------------+--------------+
| จำนวนโรงงาน                           | 2 แห่ง         | 1 แห่ง        |
+---------------------------------------+---------------+--------------+
| กำลังการผลิตรวม (เมตริกตันต่อปี)            | 28,800        | 13,200       |
|                                       |               |              |
| -   Full capacity (1)                 | 16,200        | 9,900        |
|                                       |               |              |
| -   Attainable Capacity (2)           | 13,700        | 7,800        |
|                                       |               |              |
| -   การใช้กำลังการผลิตจริง (3)            |               |              |
+---------------------------------------+---------------+--------------+
| - %การใช้กำลังการผลิตจริง (3) / (2)       | 84.57         | 78.79        |
+---------------------------------------+---------------+--------------+

  หมายเหตุ การใช้กำลังการผลิตจริงเป็นตัวเลขของปี 2543

2.  การจัดหาวัตถุดิบ

วัตถุดิบหลักที่ใช้ในการผลิตประกอบด้วย PVC Resin, Plasticizer, Stabilizer,
Pigment, เส้นด้าย และ Non-woven ซึ่งวัตถุดิบหลักเหล่านี้ใช้ได้ทั้งบริษัทฯ และบริษัทย่อย
ยกเว้น เส้นด้ายและ Non-woven ที่ใช้กับการผลิตหนังเทียมของบริษัทฯ
ในส่วนของบริษัทย่อยซึ่งผลิตภัณฑ์จะเป็นพลาสติกแข็งกึ่งสำเร็จรูป ก็จะไม่ใช้สาร Plasticizer
บางตัว เช่น D.O.P แต่จะนำมาใช้กับการผลิตของผลิตภัณฑ์ Flexible film/ sheet
ของบริษัทฯ เท่านั้น

วัตถุดิบหลักข้างต้นส่วนใหญ่ประมาณร้อยละ 90 เป็นการจัดซื้อภายในประเทศ
จากผู้จำหน่ายวัตถุดิบหลายรายในแต่ละชนิดวัตถุดิบ ส่วนที่เหลือเพียงร้อยละ 10
เป็นการจัดซื้อจากต่างประเทศแบบไม่เฉพาะเจาะจง ดังนั้น จึงไม่ประสบกับปัญหาแหล่งจัดซื้อวัตถุดิบ
หรือการขาดแคลนวัตถุดิบแต่ อย่างใด

3.  ผลการเปลี่ยนแปลงเทคโนโลยีต่อการใช้วัตถุดิบ

การเปลี่ยนแปลงเทคโนโลยีการผลิตปัจจุบัน
จะเป็นเพียงตัวผลิตภัณฑ์เพื่อสนองตอบความต้องการของผู้บริโภคในแต่ละประเภทและลักษณะการใช้งาน
อาทิเช่น ความหนา ความคงทน ความ ยืดหยุ่น สีสรรและลวดลาย ฯลฯ
โดยที่ขบวนการผลิตยังคงใช้วัตถุดิบ PVC เป็นส่วนประกอบสำคัญ จะเปลี่ยนเพียงส่วนผสมวัตถุดิบอื่นๆ
ซึ่งสามารถจัดหาได้ทั่วไป ดังนั้น จึงไม่มีผลกระทบที่เป็นสาระสำคัญต่อการใช้วัตถุดิบ

4.  ผลกระทบต่อสิ่งแวดล้อม

กระบวนการผลิตของบริษัทฯ ทั้งในระบบ Calender Process และ Casting Process
มีผลกระทบต่อสิ่งแวดล้อมน้อยมาก เนื่องจากบริษัทฯ
มีระบบกำจัดน้ำเสียและควบคุมมลพิษในอากาศตามมาตรฐานกรมโรงงานอุตสาหกรรมเป็นประจำทุกปี
นอกจากนี้ บริษัทฯ ยังมีเครื่องกรองควันระเหิดของวัตถุดิบที่เป็นของเหลว (D.O.P)
ให้สามารถกลับมาใช้ใหม่ได้ถึงร้อยละ 99 ทำให้มลพิษในอากาศเกิดขึ้นน้อยมาก

3.3 การตลาดและภาวะการแข่งขันของบริษัทร่วม

3.3.1 นโยบายการตลาด

ก. รักษาส่วนแบ่งตลาดในประเทศ

ข. ขยายตลาดส่งออก

3.3.2 กลุ่มลูกค้าเป้าหมาย

ก. Wire & Cable

ข. Medical Supplies

ค. Car Parts

3.3.3 ช่องทางการจำหน่ายปี 2543

ก. ในประเทศ : ต่างประเทศ 82 : 18

ข. ในประเทศ 168.70 ล้านบาท แยกเป็น :-

- ขายตรง 82 %

- ขายส่ง 18 %

  ค. ต่างประเทศ 36.64 ล้านบาท เป็นประเทศในแถบเอเชียได้แก่ สิงคโปร์, มาเลเชีย,

  จีน และฮ่องกง

3.3.4 ภาวะการแข่งขัน

  ปี 2543 ตลาดภายในประเทศมีการแข่งขันค่อนข้างรุนแรง เนื่องจากความต้องการ
  สินค้าที่ลดลงตามภาวะเศรษฐกิจ